דב תמרי

דב תמרי וחיים בר לב, 1973
דב תמרי (נולד באוקטובר 1936) הוא קצין צה"ל בדימוס בדרגת תת-אלוף, ממפקדי סיירת מטכ"ל וקצין המודיעין הראשי הראשון בצה"ל. בעל עיטור העוז ושני צל"שי הרמטכ"ל. מכהן כיו"ר ההנהלה הציבורית של תיאטרון בית ליסין משנת 2017.

== ביוגרפיה ==
תמרי גדל בקיבוץ עין חרוד. עם גיוסו לצה"ל בשנת 1954, התנדב תמרי לצנחנים, ושובץ בגדוד 890 בפלוגה א' עליה פיקד תחילה סעדיה אלקיים ולאחר מכן מאיר הר-ציון. בצנחנים הוא עבר מסלול הכשרה כלוחם, ולאחר מכן עבר קורס מ"כים חי"ר וקורס קציני חי"ר. במהלך קורס הקצינים השתתף במבצע יהונתן (1956) בו נפצע באורח קל. במבצע שומרון בקלקיליה, ב-10 באוקטובר 1956 שימש כמפקד מחלקה בסיירת הצנחנים ועם פציעת המ"פ והסמ"פ נטל את הפיקוד על הפלוגה, ועל חלקו בפעולה זו עוטר בעיטור העוז. במבצע קדש פיקד על מחלקה בסיירת צנחנים, איבד 10 מלוחמיו בקרב המיתלה, נפצע ואושפז באסף הרופא. ב-1957 השתחרר משירות הקבע, אך שב לאחר שנה ומונה למפקד פלוגה בנח"ל המוצנח. בהמשך מונה למפקד סיירת צנחנים. ב-1963 מונה לסגן מפקד סיירת מטכ"ל ובשנים 1964–1967 פיקד על היחידה, בין היתר בליל הבארות ובפעולת סמוע. פעמיים עוטר בצל"ש הרמטכ"ל על חלקו בפעולות חשאיות.

במלחמת ששת הימים פיקד על גדוד צנחנים במילואים. לאחר המלחמה יצא להשתלמות בחיל הנחתים האמריקאי. בשובו לישראל מונה לסגן מפקד חטיבת הצנחנים הסדירה. ב-1969 עבר הסבה לשריון, ביולי 1970 מונה למפקד חטיבה 401 וב-1972 לסגן מפקד גיסות השריון. במלחמת יום הכיפורים היה סגנו של האלוף אברהם אדן, שפיקד על אוגדה 162 בסיני, והשתתף בקרב השריון ב-14 באוקטובר, בצליחת תעלת סואץ ובקרב העיר סואץ. בתום המלחמה החליף את אדן בפיקוד על האוגדה עד לפברואר 1974. לאחר מכן פיקד על אוגדה 143.

שימש עוזר ראש אמ"ן, וב-12 בנובמבר 1976 היה לראשון שמונה לתפקיד קצין מודיעין ראשי (קמנ"ר). הוא שימש כמפקד אוגדה 440 ומפקד המכללה הבין-זרועית לפיקוד ולמטה, בינואר 1979 התמנה לסגן מפקד פיקוד הדרום. בשנת 1982 השתחרר בדרגת תת-אלוף לאחר שלא מונה לתפקיד ראש מחלקת ההדרכה בדרגת אלוף<ref></ref>, בעקבות אי הסכמתו של שר הביטחון אריאל שרון.

לדב תמרי שני אחים ששירתו בצה"ל בתפקידים בכירים, תת-אלוף שי תמרי ואלוף נחמיה תמרי.

לאחר הקריירה הצבאית, כיהן בשנים 1982–1984 כעמית מחקר במרכז יפה למחקרים אסטרטגיים שבאוניברסיטת תל אביב ובשנים 1989–1992 כחבר יועץ במרכז הבינתחומי לחיזוי טכנולוגי. תמרי הוא בעל תואר תואר שני בהיסטוריה מאוניברסיטת תל אביב ודוקטורט מאוניברסיטת חיפה. עבודת הדוקטורט שלו אותה הגיש ב-2007 נושאת את הכותרת "המילואים – תופעה ישראלית ייחודית". תמרי כיהן כחוקר בכיר במכון לחקר תורת המערכה וכמרצה בתוכנית ללימודי ביטחון של אוניברסיטת תל אביב, וכיום הוא ראש התוכנית ללימודי חברה, ביטחון והגנת העורף במכללת בית ברל.

בשנת 2017 החליף את עוזי ברעם כיו"ר ההנהלה הציבורית של תיאטרון בית ליסין.

בשנת 2024 יצא לאור, בהוצאת ידיעות ספרים, ספרו "חיים במלחמה - זו שאף פעם לא נגמרת".

==לקריאה נוספת==
* אהרן זאבי-פרקש ודב תמרי, "ואיך נדע? מודיעין, מבצעים, מדינאות", הוצאת ידיעות אחרונות, 2011.
* דב תמרי, "האומה החמושה", עורכים: יוסף ארגמן, ישראל בן דור, הוצאת מודן, 2011.
* דב תמרי, "חיים במלחמה", ידיעות ספרים, 2024.
* עמירם אזוב, "צליחה, שישים שעות באוקטובר 1973", הוצאת דביר, 2011.
* משה זונדר, סיירת מטכ"ל, כתר ספרים, 2000, "תקופת דב תמרי", עמודים 30–34.
* .

==קישורים חיצוניים==

* 
* [https://web.archive.org/web/20160303193137/http://www.satzah.co.il/web/8888/nsf/arcLookup.taf?_function=details&_ID=132979&PF=&did=5027&G=&lang=HE&SM=&_UserReference=0B37692D652061A4547F0D00 דוב תמרי - 1962-1963], מתוך האתר הרשמי של סיירת צנחנים
* יונה שמשי, [http://www.jpress.nli.org.il/Olive/APA/NLI_heb/SharedView.Article.aspx?parm=QiW%2B8AthObRCvAghMk9zRx1ldNiMDGcd1tcjBCkemoZBEzPGHcTQA%2BVL0jkTNIJ2Yw%3D%3D&mode=image&href=DAV%2F1977%2F09%2F02&page=15&rtl=true אנו יושבים חזק על האויב מבחינת המודיעין], דבר, 2 בספטמבר 1977
* נאוה צוריאל, [http://www.fresh.co.il/vBulletin/showthread.php?t=190679&highlight=%EE%F8%EB%E6+%EC%E7%F7%F8+%FA%E5%F8%FA+%E4%EE%F2%F8%EB%E4#post1242932 פגיעה ישירה], ידיעות אחרונות 24 שעות, 21 ביוני 2006, כפי שהועלה באתר פרש
* פנחס וולף, , במחנה, 24 באוגוסט 2007
* ירון סבוראי, [http://www.magazin.org.il/inner.asp?page=23&item=1146 דוביק תמרי: "בואו נילחם בחמאס בשיטות שלו"], מגזין המושבות, 9 בינואר 2009
* 
* 
* 
* 
* 
* 

===מאמרים פרי עטו===
* [http://www.idfblog.com/kippur/#/oct-14/Dov-Tamari טור אישי, תת-אלוף (במיל') דב תמרי], מתוך אתר צליחה 1973
* [https://web.archive.org/web/20200222224130if_/http://maarachot.idf.il/PDF/FILES/3/108923.pdf איכותו של הצבא], מערכות 267, ינואר 1979, עמודים 2–7
* [https://web.archive.org/web/20200222224130if_/http://maarachot.idf.il/PDF/FILES/2/109032.pdf הרהורים על הטקטיקה], מערכות 273–274, יוני 1980 עמ' 2–4
* [https://web.archive.org/web/20200222224130if_/http://maarachot.idf.il/PDF/FILES/6/109076.pdf מלחמת יום הכיפורים - מושגים, הערכות, מסקנות], מערכות 276-277, נובמבר 1980, עמודים 11–16
* [https://web.archive.org/web/20200222224130if_/http://maarachot.idf.il/PDF/FILES/3/109273.pdf מתקפה או מגננה - האם הבחירה בידינו?], מערכות 290-289, אוקטובר 1983, עמודים 5–11
* [https://web.archive.org/web/20200222224130if_/http://maarachot.idf.il/PDF/FILES/4/109284.pdf פיקוד ושליטה בשדה הקרב היבשתי], מערכות 291, ינואר 1984, עמודים 20–23
* [https://web.archive.org/web/20200222224130if_/http://maarachot.idf.il/PDF/FILES/9/109559.pdf על הפקת לקחים בצבא], מערכות 316-315, יוני 1989, עמוד 60
* 
* 
* 
* [https://web.archive.org/web/20200222224130if_/http://maarachot.idf.il/PDF/FILES/1/112261.pdf האם צה"ל מסוגל להשתנות בעקבות מלחמת לבנון השנייה?], מערכות 415, נובמבר 2007, עמודים 26–41
* דב תמרי ומאיר כליפי, [https://web.archive.org/web/20200222224130if_/http://maarachot.idf.il/PDF/FILES/7/112767.pdf תפיסת ההפעלה של צה"ל], מערכות 423, פברואר 2009, עמודים 26–40
* 
* 
* 
* 
* 
* [https://web.archive.org/web/20200222224130if_/http://maarachot.idf.il/PDF/FILES/5/112925.pdf הכוח האווירי לאן?], מערכות 437, יוני 2011, עמודים 4–13
* [http://www.israeldefense.co.il/he/content/בניין-הכוח-והפעלת-הכוח בניין הכוח והפעלת הכוח], מתוך אתר "ישראל דיפנס", 30 במרץ 2012
* [https://www.amutatmabal.org.il/?CategoryID=602&ArticleID=326 מ"צוק איתן" אל המערכה הבאה], באתר המכללה לביטחון לאומי

== הערות שוליים ==

קטגוריה:תתי-אלופים בצה"ל
קטגוריה:מעוטרי עיטור העוז בפעולות התגמול
קטגוריה:מעוטרי צל"ש הרמטכ"ל
קטגוריה:מפקדי חטיבה 401
קטגוריה:מפקדי עוצבת הפלדה
קטגוריה:מפקדי עוצבת עמוד האש
קטגוריה:מפקדי אוגדה 440
קטגוריה:מפקדי סיירת מטכ"ל
קטגוריה:מפקדי סיירת צנחנים
קטגוריה:מפקדי המכללה לפיקוד ולמטה
קטגוריה:קציני מודיעין ראשיים
קטגוריה:חיילי צה"ל במלחמת יום הכיפורים
קטגוריה:סגל אוניברסיטת תל אביב: מדע המדינה
קטגוריה:סגל המכללה האקדמית בית ברל
קטגוריה:סגל המכון למחקרי ביטחון לאומי
קטגוריה:בעלי תואר דוקטור מאוניברסיטת חיפה
קטגוריה:עין חרוד: אישים
קטגוריה:זוכי פרס צ'צ'יק
קטגוריה:מפקדי מרכז דדו לחשיבה צבאית בינתחומית
קטגוריה:ישראלים שנולדו ב-1936
קטגוריה:מפקדי מחלקות במלחמת סיני
קטגוריה:מפקדי גדודים במלחמת ששת הימים
קטגוריה:חיילי חיל הרגלים במלחמת סיני
קטגוריה:חיילי חיל הרגלים במלחמת ששת הימים